section_heading: Opis dobra
paragraph_text: Gradina je izduženog oblika i pruža se u pravcu zapad-istok te zauzima plato oko 120 metara i širine 50 – 100 metara. Bedemi su sačuvani na istočnoj i zapadnoj strani do visine od oko 5 – 6 metara. S južne i sjeverne strane nalazi se strmi greben i padine. Ulaz u gradinu je na sjeverozapadnoj strani preko tzv. Bilića gradine. S obzirom na keramičke nalaze gradina je u upotrebi od 9/8. do 4/3. stoljeća pr. Kr.